cyanic-selkie/wikianc huggingface dataset:
Moord op die Romanofs
Sokolof se ondersoek
Sokolof het eindelik nie die regte graf op die Koptjaki-pad ontdek nie; hy het 'n foto geneem van die plek as bewys dat die Fiat-trok op die oggend van 19 Julie daar vasgeval het. Weens die dreigende terugkeer van Bolsjewistiese magte in Julie 1919 moes hy die gebied verlaat en hy het die boks met die goed wat hy gevind het, saam met hom geneem. Sokolof het agt volumes van fotografiese en ooggetuieverslae saamgestel. Hy is in 1924 in Frankryk dood aan 'n hartaanval voordat hy sy ondersoek kon voltooi. Die boks word gehou in 'n Russies-Ortodokse kerk in Brussel.
thumb|Besittings van die Romanofs wat teruggekry is, in 'n uitstalling in 'n Ortodokse kweekskool in [[New York. Regs is 'n bloes van een van die groothertoginne. ]] Sy voorlopige verslag is in dieselfde jaar in Frans en Russies in 'n boek gepubliseer en in 1925 in Engels. Tot in 1989 was dit die enigste aanvaarde historiese weergawe van die moorde. Solokof het tot die verkeerde gevolgtrekking gekom dat die oorledenes onmiddellik gesterf het toe hulle geskiet is, buiten Aleksei en Anastasia, wat geskiet en met bajonette gesteek is, en dat die lyke in 'n enorme vuur vernietig is. Die publikasie en wêreldwye aanvaarding van die verslag het die Sowjette genoop om in 1926 'n handboek wat deur die regering goedgekeur is, uit te reik wat grootliks Sokolof se werk geplagieer het. Daarin word erken dat die keiserin en haar kinders saam met die tsaar vermoor is.
Die Sowjetregering het steeds probeer om die verhaal van die moorde te beheer. Sokolof se verslag is verbied. Leonid Brezjnef se Politburo het gereken die Ipatijef-huis het nie "genoegsame historiese waarde" nie en dit is in September 1977 deur die KGB se voorsitter, Joeri Andropof, laat afbreek, minder as 'n jaar voor die 60ste herdenking van die moorde. Die taak is eindelik opgedra aan Boris Jeltsin, die destydse voorsitter van die plaaslike Kommunistiese Party. Jeltsin het in sy memoires geskryf "die een of ander tyd gaan ons ons skaam oor dié barbaarse daad". Die vernietiging van die huis het pelgrims en monargiste nie gekeer om die terrein te besoek nie.
Ontdekking
Die plaaslike amateurspeurder Aleksander Awdonin en die rolprentvervaardiger Geli Rjabof het die vlak graf op 30-31 Mei 1979 opgespoor ná jare van geheime navorsing en 'n studie van die belangrikste getuienis. Hulle het drie kopbene uit die graf verwyder, maar toe hulle nie 'n wetenskaplike of laboratorium kon kry om dit te ondersoek nie, het hulle begin bekommerd raak oor die gevolge van hulle daad en hulle het die kopbene in die somer van 1980 gaan terugsit.
Toe Michail Gorbatsjof Sowjetleier word en die era van glasnost (openheid) en perestroika (hervorming) begin, het Rjabof op 10 April 1989 die Romanofs se graf aan The Moscow News bekend gemaak, tot die ontsteltenis van Awdonin. Die oorskot is in 1991 deur Sowjetamptenare opgediep in 'n haastige "amptelike opgrawing" wat die toneel verwoes en belangrike leidrade vernietig het. Weens die groot skade aan die lyke en die gebrek aan klere was daar omstredenheid oor die skelet van Anastasia en twyfel of dit hare of Maria s'n was.
Op 29 Julie 2007 het 'n ander amateurgroep die klein gat ontdek met die oorskot van Aleksei en sy suster. Dit was nie ver van die hoofgraf op die Koptjaki-pad nie. Hoewel ondersoekers en kenners van genetika hulle as Aleksei en Maria geëien het, word die bene in staatsargiewe gehou in afwagting van 'n besluit deur die kerk, wat 'n "deegliker en meer gedetailleerde" ondersoek eis.
Nadraai en gevolge
thumb|220px|Die Kerk op Bloed, wat gebou is in die plek van die Ipatijef-huis. thumb|220px|Die laaste rusplek van die Romanof-gesin en hulle gevolg in die Sint Katharina-kapel in die [[Katedraal van Petrus en Paulus in Sint Petersburg. Die name van Maria (derde van regs) en Aleksei (heel links) op die muur is sonder 'n begrafnisdatum.]]
In die loop van die 84 dae ná die moorde in Jekaterinburg is nog 27 vriende en familielede (14 Romanofs en 13 lede van die keiserlike gevolg en huishouding) deur die Bolsjewiste vermoor: op 18 Julie by Alapajefsk, op 4 September in Perm en op 24 Januarie 1919 in die Fort van Petrus en Paulus. Anders as die liggame van die keiserlike gesin, is dié by Alapajefsk en Perm in onderskeidelik Oktober 1918 en Mei 1919 deur die Wit Leër gevind. Tog is net die finale rusplek van groothertogin Elisabeth Fjodorowna en haar getroue metgesel suster Warwara Jakowlewa vandag bekend. Hulle is langs mekaar begrawe in die Kerk van Maria Magdalena in Jerusalem.
Op 15 Augustus 2000 het die Russies-Ortodokse Kerk die heiligverklaring van die gesin aangekondig vir hulle "nederigheid, geduld en verdraagsaamheid". Vanweë die intense voorafgaande debat oor die kwessie is hulle nie tot godsdienstige martelare verklaar nie, maar tot niegodsdienstige martelare.
In 2000-'03 is die Kerk op Bloed op die terrein van die Ipatijef-huis gebou.
Op 1 Oktober 2008 het die hooggeregshof van die Russiese Federasie bepaal dat Nikolaas II en sy gesin die slagoffers van politieke onderdrukking was en hulle gerehabiliteer. Die rehabilitasie is deur die Kommunistiese Party van die Russiese Federasie veroordeel. Hulle het gesê die besluit sal "die of ander tyd reggestel word".
op 26 Augustus 2010 het 'n Russiese hof gelas dat aanklaers 'n ondersoek na die moorde van Nikolaas II en sy gesin heropen, hoewel die Bolsjewiste wat hulle na bewering in 1918 geskiet het, lankal dood is. 'n Prokureur vir die tsaar se familie haal die hooggeregsehof se besluit aan dat die staat vir die moorde verantwoordelik was en glo dus die identiteit van die teregstellers is onbelangrik.
Laat in 2015, op aandrang van die Russies-Ortodokse Kerk, het Russiese ondersoekers die oorskot van Nikolaas en Aleksandra opgegrawe vir nog DNS-toetse, wat bevestig het dit is die egpaar se bene.
'n Meningspeiling deur die Russiese openbare meningsnavorsingsentrum op 11 Julie 2018 het onthul dat 57% van Russe van 35 jaar of ouer "glo die teregstelling van die keiserlike gesin is 'n veragtelike, ongeregverdigde misdaad", 46% van mense tussen 18 en 24 glo Nikolaas II moes vir sy foute gestraf word en 3% "was seker die teregstellings was die publiek se regverdige vergelding vir die keiser se flaters".
David Ensor (politician)
David Ensor (27 November 1906 – 5 Februarie 1987) was 'n Engelse akteur. Hy was bekend vir sy rolle in die rolprente The Trials of Oscar Wilde (1960), Information Received (1961), Death and the Sky Above (1961), en The Pot Carriers (1962).
Bryson Baugus
Bryson Baugus (gebore 24 Augustus 1994) is 'n Amerikaanse akteur.
Jakof Joerofski
thumb|170px|Joerofski in 1918.
Jakof Michailowitsj Joerofski (Russies: Я́ков Миха́йлович Юро́вский; - 2 Augustus 1938) was 'n Russiese Bolsjewistiese rewolusionêr en 'n Tsjekis (geheime polisieagent) van die Sowjetunie. Hy is die bekendste as hooflaksman in die moord op die Romanofs, onder andere die voormalige tsaar, Nikolaas II, sy hele gesin en nog lede van die huishouding wat in die Ipatijef-huis in Jekaterinburg aangehou is.
Nadat die moord deur die Oeralse Sowjet beplan is, het Joerofski die begrafnisterrein op 14 Julie gefinaliseer, asook planne om soveel getuienis as moontlik te vernietig. Hy het voortdurend met Pjotr Jermakof, die militêre kommissaris van Werch-Isetsk, beraadslaag – dié was in beheer van die opruiming en het beweer hy ken die omgewing goed.
Die gesin sou in die nag van 16-17 Julie 1918 in die Ipatijef-huis se kelder geskiet word. In die kommandant se kantoor het Joerofski slagoffers aan elke teregsteller toegewys en die wapens uitgedeel. Hy het 'n Mauser en Colt geneem. Ná 'n ruk het die lede van die teregstellingspan chaoties en oor mekaar se skouers begin skiet totdat die kamer so vol rook en stof was dat niemand iets in die donkerte kon sien of enige bevele bo die geraas kon hoor nie. Die moord het in 'n slagting ontaard.
Terwyl Joerofski en sy manne die lyke weggery het, het die Fiat-trok waarin die lyke vervoer is, in modder naby Porosenkof-kloof vasgeval. Dagbreek was naby en Joerofski het besluit om die lyke in die pad te begrawe waar die trok vasgeval het. Hulle het 'n graf van 1,8 x 2,4 m en skaars 60 cm diep gegrawe. Die lyke is ingegooi en swaelsuur is in die gat gegooi. Die gesigte is met die agterkant van gewere plat geslaan. Dwarslêers is oor die graf geplaas om dit weg te steek en daar is heen en weer met die Fiat-trok oor die dwarslêers gery om hulle in die grond in te trap. Aleksei en een van sy susters is in 'n vlak graf 'n entjie daarvandaan begrawe. Teen 06:00 die oggend van 19 Julie was alles verby.
Alaska Airlines
Alaska Airlines (IATA: AS, ICAO: ASA) is 'n groot Amerikaanse lugredery met sy hoofkwartier in SeaTac, Washington, binne die Seattle metropolitaanse gebied. Dit is die sesde grootste lugredery in Noord-Amerika gemeet aan vlootgrootte, geskeduleerde passasiers vervoer en die aantal bestemmings wat dit bedien. Alaska, saam met sy streeksvennote Horizon Air en SkyWest Airlines, bedryf 'n groot binnelandse roetenetwerk, hoofsaaklik gefokus op verbinding van die Stille Oseaanse Noordwes, Weskus en Alaska na meer as honderd bestemmings in die aangrensende Verenigde State, Hawaii, Belize, Kanada, Costa Rica en Meksiko.
Die lugredery word bedryf uit vyf spilpunte, met sy primêre spilpunt by die Seattle-Tacoma Internasionale Lughawe. Alaska Airlines is 'n lid van Oneworld-alliansie, die derde grootste lugredery-vennootskap in die wêreld. In 2020 het die lugdiens meer as 16 000 mense in diens gehad en is deur JD Power and Associates aangewys as die tradisionele lugredery met die hoogste klanttevredenheid vir twaalf agtereenvolgende jare.
Bekendstelling van vlugte regoor die VSA (2000's)
Met die aflewering van Boeing 737 Next Generation- vliegtuie wat in 1999 begin het, het Alaska meer mediumafstandvlugte bekend gestel. In 2000 het Alaska sy diens tussen Anchorage en Chicago begin.
Op 15 Mei 2001 het die lugredery sy eerste 737-900 ontvang. In 2001 is die lugredery deur die departement van vervoer gleufvrystellings toegestaan om 'n ononderbroke vlug van Ronald Reagan Washington Nasionale Lughawe na Seattle te bedryf, maar dit is ná slegs 'n week gestaak weens die aanvalle op 11 September 2001. Die lugredery het op 4 Desember 2001 diens na die Reagan-lughawe hervat om aan die vraag te voldoen.
In 2002 is vlugte na Newark, New Jersey, van stapel gestuur en in 2003 het dienste na Orlando begin. In 2003 het diens aan Boston begin.
In 2003 het Alaska Airlines die Tegnologieleierskap-toekenning van die tydskrif Air Transport World gewen vir sy baanbrekerswerk van nuwe tegnologie op beide die lughawe en binne die vliegtuig self.
Kodedeelooreenkomste
As 'n lid van die Oneworld-alliansie het Alaska Airlines kodedeelooreenkomste of afstandsvennootskappe met die volgende rederye:
Karl Elzer
Karl Elzer (2 Augustus 1881 – 30 Augustus 1938) was 'n Duitse akteur. Hy was bekend vir sy rolle in die rolprente Luther (1928), The Alluring Goal (1930), Kaiserliebchen (1931), en Ronny (1931).
Paratimea oxeata
Paratimea oxeata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Paratimea en tot die familie Hemiasterellidae. Die wetenskaplike naam van die spesie is die eerste keer geldig gepubliseer in 1978 deur Pulitzer-Finali.
Trachyandra saltii
Trachyandra saltii is 'n meerjarige plant wat tot die genus Trachyandra behoort. Die plant is inheems aan die Gauteng, Oos-Kaap, KwaZulu-Natal, Limpopo, Mpumalanga, Noord-Kaap, Noord-Wes en die Vrystaat. Buite Suid-Afrika kom die plant voor in Botswana, Demokratiese Republiek die Kongo, Eswatini, Ethiopië, Jemen, Kenia, Lesotho, Malawi, Mosambiek, Namibië, Rwanda, Somalië, Tanzanië, Uganda, Zambië en Zimbabwe.
Klas 15-stoomlokomotief
Klas 15
Tien lokomotiewe is van North British Locomotive Company (NBL) bestel en in 1914 in die Vrystaat in diens gestel. Die lokomotiewe het Walschaerts-klepratwerk gebruik en was toegerus met staalvuurkaste en superverhitters.
Klas 15AR
Klasse 15 en 15A wat met nuwe standaard Nr. 2A stoomketels toegerus is het as Klas 15AR bekend gestaan.
Klas 15B en Klas 15BR
Hierdie klas is in Kanada gebou deur Montreal Locomotive Works na die Eerste Wêreldoorlog en in diens geplaas tussen 1918 en 1922. Daar is 30 lokomotiewe afgelewer. Lokomotiewe wat nuwe stoomketels moes kry is as die Klas 15BR geklassifiseer. Hierdie lokomotiewe het aanvanklik in die oostelike Vrystaat, maar later in die Kaapse Middellande diens gedoen; hulle was by Noupoort gebaseer en het diens gedoen tot by De Aar en Cradock. Toe die verbeterde Klas 15F sy verskyning maak, is die lokomotiewe op die Klawer-trajek gebruik totdat hulle uit diens gestel is in 1976.
Klas 15CA en Klas 15CB
Die Klas 15C lokomotiewe het egter begin kraak kort na hulle in diens gestel is. Die Suid-Afrikaanse Spoorweë het soortgelyke modelle van American Locomotive Co. (Alco) bestel met verbeterde ontwerpe en hulle is as Klas 15CA geklassifiseer. Die A het na Alco verwys. Die oorspronklke Klas 15C's is as Klas 15CB geklassifiseer, die B verwys na Baldwin. Daar is altesaam 83 lokomotiewe van die klas afgelewer tussen 1926 en 1930.
Hulle het eers diens gedoen op die Kaapstad-Johannesburg-hooflyn maar is later ook in die Vrystaat gebruik. Hulle is ook later na die Oos- en Wes-Transvaal en 'n paar na KwaZulu-Natal oorgeplaas.
Klas 15E
Die Klas 15E was 'n verbeterde Klas 15CA lokomotief maar met 'n Nr. 3B stoomketel en R.C. klepratwerk toegerus. Vier-en-veertig van dié lokomotiewe is afgelewer deur Robert Stephenson, Henschel and Son en Berliner Maschinenbau. Dié klas het eers diens gedoen op die Kaapstad - Beaufort-Wes hooflyn en oorgeplaas na die Beaufort-Wes - De Aar hooflyn toe die Klas 23 en Klas 15F hulle verskyning gemaak het. Gedurende die vyftigerjare is die hele klas na Bethlehem verplaas waar hulle diens gedoen tot op Harrismith, Bloemfontein en Kroonstad. In 1970 het Rhodesia Railways ses van die lokomotiewe gekoop. In 1973 is al die lokomotiewe uit diens gehaal behalwe model Nr. 2878 wat in werkende orde gehou is vir stoom-entoesiaste.
Klas 15F
Toe nog lokomotiewe van die Klas 15E-tipe benodig word het die Hoofmeganiese Ingenieur, W.A.J. Day wat Watson vervang het, bestellings geplaas vir die Klas 15E-tipe, maar met Walschaerts-klepratwerk en hulle as Klas 15F geklassifiseer. Die eerste 65 is gebou deur Henschel & Son en Berliner Maschinenbau en in diens gestel in 1938 en 1939. Hierdie klompie lokomotiewe het nie rookkeerplate gehad nie en moes met die hand gestook word.
Die volgende besending is deur Beyer, Peacock and Company en North British Locomotives gemaak. Daar is reeds met konstruksie begin voor die Tweede Wêreldoorlog amptelik tot 'n einde gekom het. Hierdie modelle het verskil van die eerstes deurdat hulle toegerus was met rookkeerplate, meganiese stokers en die dryfwiele was toegerus met vakuumremme.
Namibiese Onafhanklikheidsoorlog
Die Namibiese Onafhanklikheidsoorlog, wat van 1966 tot 1990 geduur het, was 'n guerrilla-oorlog wat die nasionalistiese Suidwes-Afrikaanse Volks-Organisasie en andere teen die Suid-Afrikaanse apartheidsregering geveg het. Dit was nou verweef met die Suid-Afrikaanse Grensoorlog.
Mpekweni
Die Mpekweni is 'n rivier wat langs die kus in die Oos-Kaap in Suid-Afrika vloei. Dit mond net noord van die Groot-Visrivier uit in die Indiese Oseaan.
Namibiese Onafhanklikheidsoorlog
Suid-Afrika het geadministreer wat destyds nog bekend gestaan het as Suidwes-Afrika, sedert dit die Duitse gebied tydens die Eerste Wêreldoorlog verower het en aansluitend 'n Volkebondmandaat gekry het om die gebied te administreer. In 1966 het die Verenigde Nasies se algemene Vergadering, die opvolger van die Volkebond, Suid-Afrika se mandaat om Suidwes-Afrika te regeer ingetrek en verklaar dat dit onder direkte VN-administrasie sal wees. Suid-Afrika het geweier om hierdie besluit te erken en het voortgegaan om die gebied de facto te administreer.
Op 26 Augustus 1966 het guerillamagte van die SWAPO met 'n aanval teen die Suid-Afrikaanse Weermag in Omugulugwombashe begin. Dit was die eerste gewapende geveg tydens die Namibiese stryd vir onafhanklikheid. In herdenking van die dag, is die 26 Augustus 'n openbare vakansiedag in Namibië. Dit is deur die Verenigde Nasies erken as Namibië Dag, maar Namibiërs verwys daarna as Heldedag.
Zwijndrecht
Zwijndrecht kan wees:
Kromdraaispruit
Die Kromdraaispruit is 'n kort sytak van die Wilgerivier wat op sy beurt by die Olifantsrivier aansluit. Dit vloei deur die Kromdraaidam.
Oorsprong
Koördinate:
George Basil
George Basil is 'n Amerikaanse akteur en vervaardiger. Hy is bekend vir sy rolle in die televisiereekse Flaked (2016), Crashing (2017), en SMILF (2017).
Georges-rivier
Die Georges-rivier is 'n rivier in die staat van Nieu-Suid-Wallis in Australië. Dit ontspring suidwes van Sydney naby die steenkool myndorp Appin en vloei dan in 'n noordelike rigting verby Campbelltown rofweg parallel met die hoof suidelike spoorlyn. By Liverpool draai die rivier oos en vloei verby woonbuurte soos East Hills, Lugarno, Bangor en Blakehurst voordat dit in Botanybaai uitmond naby Taren Point in die suidelike woonbuurte van Sydney.
François Asselineau
François Asselineau (*14 September 1957 in Parys) is 'n Franse politikus. Hy is die partyleier van die Republikeinse Volksunie (in Frans: Union Populaire Républicaine), 'n party wat hom beywer vir die onttrekking van Frankryk uit die Europese Unie, die Eurosone en die Noord-Atlantiese Verdragsorganisasie (NAVO). Hy was 'n aangekondigde kandidaat vir die Franse presidentsverkiesing van 2012, maar hy kon nie die nodige 500 handtekeninge insamel om homself verkiesbaar te stel nie.
Georges-rivier
Hoof vertakkinge sluit in Cabramatta Creek, Prospect Creek, Salt Pan Creek en die Woronora-rivier. Die Georges-rivier is gewild vir ontspanningsaktiwiteite soos waterski en swem. Die oewers van die rivier in die laagliggende gedeeltes word gekenmerk deur breë inlate en kronkelinge langs steil sandsteenriwwe en eskarpe waarvan baie bebou is met duur en luukse woonhuise.
Die Georges-rivier het ook verskeie kunsmatige mere in die woonbuurt van Chipping Norton naby Liverpool. Hierdie mere staan bekend as die Chipping Norton Lakes en is die produk van sand- en klipwerke van die twintigste eeu. Die mere is nou gewild vir watersport en ontspanning vir die inwoners van die suidwestelike woonbuurte van Sydney.
'n Studam is oor die rivier gebou naby die Liverpool spoorweghalte in die negentiende eeu. Die Liverpool studam vorm nou die boonste getygrens waar die laaste soutwater in die Georges-rivier gevind word.
Brûe oor die Georges-rivier sluit in: Captain Cook brug (wat Sans Souci met Taren Point verbind), Tom Uglys brug (wat Blakehurst met Sylvania verbind) en Alfords Point brug (wat Padstow Heights met Alfords Point verbind).
Hengel
Die Georges-rivier is 'n gewilde gebied vir hengelaars. Verskeie spesies vis word in die rivier aangetref (blinkvis, wyting, geelstert, joodvis en platkop). Daar is ook verskeie oesterplase in die rivier. Die bolope van die Georges-rivier het volop baars tydens die somermaande wat in die wintermaande afstroom migreer na die soutwater om te broei. Afvalwater wat in die rivier invloei word versigtig beheer om die rivier se habitat te bewaar.
Carlos Becerra (akteur)
Carlos Becerra (gebore 12 Julie 1991) is 'n Amerikaanse akteur.
Karel I van Engeland
Karel I (Engels: Charles I; 19 November 1600 – 30 Januarie 1649) was van 27 Maart 1625 tot met sy teregstelling op 30 Januarie 1649 koning van Engeland, Ierland en Skotland.
Mario Fabrizi
Mario Fabrizi (1924 – 5 April 1963) was 'n Engelse akteur en skrywer. Hy was bekend vir sy rolle in die rolprente Ring-a-Ding Rhythm! (1962) en The Mouse on the Moon (1963), en in die televisiereeks The Army Game (1957).
Karel I van Engeland
Vroeë lewe
Toe sy oudste broer, Hendrik, die prins van Wallis, in 1612 op 18-jarige ouderdom sterf, twee weke voor Karel se 12de verjaarsdag, het hy die troonopvolger geword.
Bewind
Toe Jakobus I op 27 Maart 1625 sterf, het Karel hom opgevolg. Sy bewind is gekenmerk deur ’n stryd om mag met die Engelse parlement. Hy was ’n groot voorstander van die "Divine Right of Kings", wat verkondig het dat konings hul mag van God kry en dus nie van die troon afgesit kon word nie. Baie van sy onderdane het geglo dat hy absolute mag probeer kry het. Daar was teenkanting teen baie van sy optredes, soos om belasting in te stel sonder die parlement se toestemming.
Daar was ook heelwat godsdienstige konflik tydens sy bewind. Hy was getroud met ’n Katolieke prinses, Henrietta Maria van Frankryk, ondanks teenkanting van die parlement en die algemene publiek. Sy latere pogings om godsdienstige hervormings aan Skotland op te dwing het gelei tot die Biskoppe-oorlog wat die Engelse regering verswak en sy val help bespoedig het.
Kolewa
'n Kolewa is 'n spesiale treinwa wat deur 'n stoomlokomotief getrek word om dit van brandstof (hout, steenkool of olie) en water te voorsien. Stoomlokomotiewe verbruik groot hoeveelhede water in vergelyking met die hoeveelheid brandstof verbruik, dus is kolewaens nodig om stoomlokomotiewe aan die gang te hou oor lang afstande. 'n Lokomotief wat 'n kolewa trek word 'n tenderlokomotief genoem. Lokomotiewe wat nie kolewaens het nie, en al hul brandstof en water aan boord van die lokomotief self dra, word tenklokomotiewe genoem.
Karel I van Engeland
Bewind
Sy laaste jare is gekenmerk deur die Engelse Burgeroorlog waarin hy teen die magte van die Engelse en die Skotse parlement geveg het. Karel is in die eerste burgeroorlog (1642–1645) verslaan, waarna die parlement van hom verwag het om hul eise vir ’n konstitusionele monargie te aanvaar. Hy het egter uitdagend gebly en probeer om ’n verbond aan Skotland op te dwing en na die eiland Wight te vlug. Dit het aanleiding gegee tot die tweede burgeroorlog (1648–1649) en ’n tweede nederlaag vir Karel. Hy is daarna gevang, aan hoogverraad skuldig bevind en tereggestel. Sy laaste woorde was: I shall go from a corruptible to an incorruptible Crown, where no disturbance can be.
Die Britse monargie is hierna afgeskaf en ’n republiek, bekend as die Gemenebes van Engeland of die Engelse Interregnum, is afgekondig. Ná die afskaffing van die Interregnum het Karel se seun, Karel II, in 1660 koning geword. In dieselfde jaar het die Kerk van Engeland Karel I tot heilige verklaar.
Alexander Engel
Alexander Engel (4 Junie 1902 – 25 Julie 1968) was 'n Duitse akteur en skrywer. Hy was bekend vir sy rolle in die rolprente Tingel Tangel (1927), Just a Gigolo (1931), Madame Bovary (1937), en The Blue Swords (1949).
Aldershot
Aldershot is 'n dorp in Noord-Hampshire in die Verenigde Koninkryk, ongeveer 60 km wes van Londen. Die stad lê in die distrik van Rushmoor en het 'n bevolking van 36 321. In 1973 was Aldershot met sy buurstad Farnborough saamgesmelt om die distrik van Rushmoor te skep. Aldershot, Farnborough en hul buurstede, onder andere Frimley, Camberley, Farnham is deur stadsbeplanners as die Blackwater Valley Conurbuation (agglomeratie) bekend. Hierdie agglomeratie lê op albei kante van dir Hampshire/Surrey grens.
Al was daar voor 1571 'n kerk in Aldershot, was dit tot 1853 'n klein dorpie. In daardie jaar het die Britse weermag hulle daar gevesting. In 1851, volgens die tienjarige volkstellings was Aldershot se bevolking 875. Tien jaar later was dit meer dan 16 000 in 1861. Ongeveer 9000 van hierdie mense is lede van die weermag. Deesdae is Aldershot bekend as "The home of the British Army" (Die tuis van die Britse weermag).
In 1858 het die South Eastern and Chatham Railway Company die North Camp and South Farnborough spoorwegstasie op die Reading/Guildford spoorweg naby die noordelike deel van die militêre basis gebou. Aldershot moet tot 1870 wag voordat 'n direkte spoorweg na Londen gebou is. In daardie jaar is die Aldershot Town stasie deur die London and South Western Railway Company gebou om Aldershot met Londen se Waterloo Stasie te verbind.
In 1972 het die Provisionele Ierse Republikeinse Leër (Provisional Irish Republican Army) 'n bom buite die offisier se barakke geplaas. Die bom het om 12:40 op 22 Februarie ontplof. Sewe mense - die Rooms-Katolieke militere kapelaan en ses burgerlike werknemers by die barakke het hul lewens verloor.
Yasin
thumb|200px|links|Dubbelbladsy met geïllustreerde rame wat die begin uitmaak van die soera "Jaasien" in 'n [[Maleisië|Maleisiese Koranmanuskrip. 2de helfte van die 19de eeu. Britse Biblioteek.]]
Yâsîn (Arabies: يٰسٓ, "Jaasien") is die 36ste soera, of hoofstuk, van die Koran. Dit bevat 83 ajat, of verse, en is vermoedelik in Mekka aan Mohammed geopenbaar. Sommige geleerders glo vers 12 kom uit die Medinese tydperk. Hoewel die soera in djoes 22 begin, kom die grootste deel in djoes 23 voor.
Opsomming
Dié soera begin met die allegoriese letters (muqattaʿat) jaasien (jaa, sien). Hoewel die betekenis van die letters hoofsaaklik onbekend is, debatteer Moslemse akademici daaroor. Een van die vertolkings is dat dit "O mens!" beteken en na Mohammed verwys, want die verse wat daarop volg, word vertaal as: "By die Qur’ãn, vol van wysheid! U is inderdaad een van die boodskappers".
Die fokus van die hoofstuk is om die Koran te vestig as 'n goddelike bron, en dit waarsku diegene wat God se openbaringe bespot en hardkoppig is. Dit vertel van die strawwe wat vorige generasies ongelowiges moes verduur as 'n waarkuwing vir huidige en toekomstige generasies. Die soera vertel ook van God se soewereiniteit soos gesien kan word in sy skeppings en van die herrysenis.
Red Scorpion
Red Scorpion is 'n Amerikaanse aksiefilm uit 1988 met Dolph Lundgren in die hoofrol en geregisseer deur Joseph Zito. Lundgren verskyn as 'n Sowjet-spesiale magte-operateur wat gestuur is om 'n anti-kommunistiese rebelleleier in Afrika te vermoor, net om hom by die rebelle te skaar. Dit is vervaardig deur die wandelgangpolitikus Jack Abramoff en op omstrede wyse in Suidwes-Afrika verfilm met die ondersteuning van Suid-Afrika gedurende die apartheidsera. Die rolprent is op 21 April 1989 in die Verenigde State vrygestel. Dit is die eerste aflewering in die Red Scorpion-rolprentreeks.
Storielyn
Luitenant Nikolai Petrovitch Rachenko, 'n Sowjet-Spetsnaz-agent word na 'n Afrika-land gestuur waarin Sowjet-, Tsjeggo-Slowaakse en Kubaanse magte die regering help om 'n anti-kommunistiese rebellebeweging te beveg. Hy word getaak met die missie om die rebelleleier te vermoor. Rachenko infiltreer die rebellebeweging en om binne trefafstand van sy teiken te kom, maak hy moeilikheid in die plaaslike kroeg en word gearresteer vir wanordelike gedrag. Hy word in dieselfde sel as 'n gevange versetbevelvoerder geplaas en kry sy vertroue om die ontsnapping te fasiliteer. Nadat hy uiteindelik die rebellekamp bereik het, word hy met wantroue deur die rebelle ontmoet. Gedurende die nag probeer hy om sy teiken te vermoor, maar die wantrouige rebelle verwag sy optrede.
Vervaardiging
Die film is vervaardig deur Jack Abramoff, 'n Republikeinse Party wandelgangpolitikus wat bekend is vir die bevordering van die Reagan-leerstelling en Amerikaanse hulp aan anti-kommunistiese guerrillabewegings soos Jonas Savimbi se National Union for the Total Independence of Angola tydens die Koue Oorlog. Abramoff het ook die International Freedom Foundation gestig wat deur die Suid-Afrikaanse apartheidsregime gefinansier word. Toe Abramoff Citizens for America verlaat het, het hy Arne Olsen gehuur om 'n draaiboek te skryf wat na die Angolese Burgeroorlog geskoei is. Die film het na bewering finansiële hulp van Suid-Afrika ontvang as deel van sy propagandapogings om internasionale simpatie vir die African National Congress te ondermyn.
Produksie het in Swaziland begin, maar is in September 1987 deur die regering gestaak nadat Suid-Afrikaanse veiligheidsmagte elf ANC-lede in die land vermoor het. Abramoff het besluit om die film in Namibië te skiet, wat onder Suid-Afrikaanse beheer as Suidwes-Afrika was, ten spyte daarvan dat verfilming in die land deur die Omvattende Anti-Apartheidswet ontmoedig is. Toe produksie in 1988 hervat is, het Artists and Athletes Against Apartheid die film veroordeel omdat hy die internasionale boikot teen Suid-Afrika verbreek het. Warner Bros. Pictures, wat 'n ooreenkoms gehad het om die rolprent vry te stel op voorwaarde dat dit nie in Suid-Afrika verfilm is nie, het onttrek vir die verbreking van hul kontrak nadat anti-apartheidsaktiviste die ateljees begin betoog het. The Namibian berig dat die Suid-Afrikaanse Weermag militêre toerusting verskaf het om tydens die produksie te gebruik, insluitend gebuite Sowjet T-54 tenks. Aktiewe diens Suid-Afrikaanse soldate van Operasie Koevoet het ook as ekstras bedien wat Sowjet-leër en Kubaanse Revolusionêre Leër-personeel speel. Hierdie bewering is later deur 'n SAW-woordvoerder in die pro-regeringskoerant Republikein bevestig. Verfilming het by 'n SAW-rolprentateljee in Windhoek en in Swakopmund plaasgevind.
Met al die vertragings en produksiekwessies het die film die begroting met 8-10 miljoen dollar oorskry (ongeveer twee keer die aanvanklike bedrag).
Teater
Red Scorpion is op die 1988 MIFED-filmmark vertoon, en is aan die einde van Desember 1988 vir die eerste keer in Suid-Korea, toe die Filippyne, Wes-Duitsland en Japan in Januarie 1989 en daarna in die Verenigde State op 21 April 1989 vrygestel. Die fliek is wêreldwyd in teaters vrygestel, behalwe in die Verenigde Koninkryk (waar dit in Januarie 1990 "direk na video" gegaan het).
Tuismedia
Die film is in Augustus 1989 in die VSA op VHS en LaserDisc vrygestel deur Shapiro-Glickenhaus Entertainment Home Video. In 1993 is 'n kasset van die film deur Starmaker vrygestel. Die fliek het ten minste twee Streek 1 DVD-vrystellings gehad. Die eerste DVD is in 1998 deur Simitar vrygestel en die tweede DVD is in 2002 deur 20th Century Fox vrygestel. In 2005 het Tango Entertainment 'n Universal Media Disc van die film vir die Sony PlayStation Portable vrygestel. Die twee DVD's is sederdien gestaak.
Die film is vrygestel op Blu-ray spesiale uitgawes in die VK deur Arrow Video op 6 Februarie 2012, en in die VSA deur Synapse Films op 12 Junie 2012.
Opvolgfilm
’n Opvolgverhaal, Red Scorpion 2, het in 1994 verskyn, hoewel die storie grootliks nie met die eerste aflewering verband hou nie.
Andrews Engelmann
Andrews Engelmann (23 Maart 1901 – 25 Februarie 1992) was 'n Duitse akteur en skrywer. Hy was bekend vir sy rolle in die rolprente Le vertige (1935), Toilers of the Sea (1936), G.P.U. (1942), en The Adventures of Baron Munchausen (1943).
Pectispongilla
Pectispongilla is 'n genus van sponsdiere uit die familie van die Spongillidae.
Dwergvy
Die dwergvy (Ficus pygmaea) is 'n boom wat inheems aan Angola, Botswana, die Kaprivistrook en Zambië is.
Die boom se FSA-nommer is 50.2.
Karel II van Engeland
Vroeë lewe
Karel Stuart, die oudste oorlewende seun van Karel I van Engeland en Henrietta Maria van Frankryk, is op 29 Mei 1630 in Sint James-paleis in Londen gebore. Sy pa is op 30 Januarie 1649 in die Whitehall-paleis tereggestel tydens die Engelse Burgeroorlog. Engeland het ’n periode in die geskiedenis betree bekend as die Engelse Interregnum of die Gemenebes van Engeland. Die land was ’n de facto-republiek onder Oliver Cromwell.
Skotland was toe ’n aparte koninkryk en die parlement het Karel II op 5 Februarie 1649 in Edinburg aangewys as koning van die Skotte. Hy is op 1 Januarie 1651 gekroon. Nadat hy op 3 September 1651 in die Slag van Worcester deur Cromwell verslaan is, het hy na die Europese vasteland gevlug. Hy het die volgende nege jaar in bannelingskap in Frankryk, die Republiek van die Sewe Verenigde Nederlande en die Spaanse Nederlande gewoon.
Ondanks familiebande met Frankryk en Nederland deur Henrietta Maria en die Prinses van Oranje, het dié twee lande hulle by Cromwell geskaar. Karel was verplig om hom tot Spanje te wend vir hulp. Hy het ’n leër op die been probeer bring, maar het misluk weens ’n gebrek aan geld.
Die troon herstel
’n Politieke krisis het ontstaan ná die dood van Cromwell in 1658. Hy is as Lord-Protektor opgevolg deur sy seun, Richard, maar dié het geen magsbasis in die parlement of die leër gehad nie. In 1659 is hy gedwing om te abdikeer en die Protektoraat is afgeskaf. Karel is genooi om terug te keer en die troon te bestyg. Hy het op 27 Mei 1660 in Engeland aangekom en op sy 30ste verjaardag, 29 Mei 1660, in Londen. Ná 1660 is alle wetsdokumente gedateer asof Karel sy pa in 1649 opgevolg het. Hy is op 23 April 1661 in die Westminster-abdy gekroon as koning van Engeland en Ierland. Karel was die laaste monarg wat die dag voor die kroning aan die tradisionele optog van die Londense Tower na die abdy deelgeneem het.
In 1670 het hy die geheime Verdrag van Dover aangegaan met sy neef, koning Lodewyk XIV van Frankryk. Hiervolgens het Lodewyk onderneem om Karel in die Derde Anglo-Nederlandse Oorlog te help en hom ’n pensioen te betaal as Karel belowe om hom op ’n ongespesifiseerde datum in die toekoms tot die Katolieke geloof te bekeer. Karel het in 1672 probeer om godsdiensvryheid ingestel te kry vir alle Katolieke en Protestante, maar die parlement het hom gekeer.
Dood en nalatenskap
Karel het op 2 Februarie 1685 ’n beroerte gekry en is vier dae later in Whitehall-paleis op die ouderdom van 54 dood. Hy het hom op sy sterfbed tot die Katolieke geloof bekeer.
Hy het geen kinders by sy vrou, Catherine van Braganza, gehad nie, maar het minstens 12 buite-egtelike kinders by sewe verskillende minnaresse as syne erken. Baie van die kinders het die titel hertog of graaf gekry en die hertogdom van Cleveland is spesiaal geskep vir sy een minnares, Barbara Palmer, die Gravin van Castlemaine. Die huidige hertoë van Buccleuch, Richmond, Grafton en St. Albans is almal afstammelinge van Karel.
Die belastingbetalers was uiters ongelukkig oor die geld wat op Karel se minnaresse en buite-egtelike kinders uitgegee is. John Wilmot het van Karel geskryf: Restless he rolls from whore to whore A merry monarch, scandalous and poor.
Diana, die Prinses van Wallis was ’n afstammeling van twee van Karel se buite-egtelike seuns, Henry FitzRoy, 1ste Hertog van Grafton, en Charles Lennox, 1ste Hertog van Richmond (wat ook ’n voorvader is van Camilla, koningin-gemalin van die Verenigde Koninkryk, die tweede vrou van Charles III). Diana se seun, William, Prins van Wallis, die eerste aanspraakmaker op die Britse troon, sal dus waarskynlik die eerste monarg wees wat van Karel II afstam.
Sohoplein in Londen is in die laat 1670's gebou en is oorspronklik "King Square" genoem ter ere van Karel. ’n Standbeeld van hom wat in 1681 opgerig is, staan steeds op die plein.
McKinley Belcher III
McKinley Belcher III (gebore 23 Maart 1984) is 'n Amerikaanse akteur. Hy is bekend vir sy rolle in die televisiereekse Louie (2010), Mercy Street (2016), en Ozark (2017).
Simon Farnaby
Simon Farnaby (gebore 2 April 1972) is 'n Engelse akteur en skrywer. Hy is bekend vir sy rolle in die rolprente Your Highness (2011), Rogue One: A Star Wars Story (2016), en Paddington 2 (2017), en in die televisiereeks Horrible Histories (2009).
Alentejo
Alentejo sluit die streke Alto Alentejo en Baixo Alentejo in. Dit stem ooreen met die distrikte Beja, Évora, Portalegre en Alentejo Litoral. Sy hoofdorpe is Évora, Beja, Sines, Serpa, Estremoz, Elvas en Portalegre.
Die streek grens aan Beira Baixa in die noorde, met Spanje (Andalusië en Extremadura) in die ooste, Algarve in die suide, en die Atlantiese Oseaan, Ribatejo en Estremadura in die weste.
Alentejo is 'n streek wat bekend is vir sy tradisionele meerstemmige sanggroepe, soortgelyk aan dié wat in Toskane, Korsika en elders voorkom.
Topografies wissel die landskap van oop golwende vlaktes in die suide van Alentejo tot die granietheuwels wat aan Spanje in die noordooste grens. Om in die waterbehoeftes van hierdie aansienlike gebied te voorsien, is 'n aantal openbare damme gebou, veral die Alqueva-dam.
Die landskap is hoofsaaklik een van sagte golwende heuwels en vlaktes, met opvallende struike en die inheemse kurkeike en holly/steem-eike, die gevestigde olyfbome en wingerde, sowel as bloekombome en sommige inheemse bome.
In die noorde is tradisionele ekonomiese aktiwiteit meer vee-gebaseer, soos getipeer deur bees-, skaap- en varkboerdery (beide wit en swart). In die suide is saaiboerdery meer oorheersend.
Die gebied staan algemeen bekend as die "broodmandjie" van Portugal, 'n streek van uitgestrekte oop platteland met golwende vlaktes en ryk vrugbare grond. Daar is verskeie soorte tradisionele kase, wyne en gerookte hamme en wors wat in die Alentejo-streek gemaak word. Marmer-, kurk-, olyfolie- en mynbedrywe is ander belangrike aktiwiteite in die streek en toerisme sal na verwagting groeipotensiaal hê. Die Alquevadam is 'n belangrike besproeiings- en Hidroëlektrisiteit-opwekkingsfasiliteit wat 'n deel van Alentejo se ekonomie ondersteun.
Fred Feast
Fred Feast (5 Oktober 1929 – 25 Junie 1999) was 'n Engelse akteur. Hy was bekend vir sy rolle in die televisiereekse Coronation Street (1960), Sam (1973), en All Creatures Great and Small (1978).
Bochotnica
Bochotnica is 'n dorp naby Kazimierz Dolny in Suidoos-Pole, tussen Puławy en Nałęczów aan die Wisła-rivier. Dit is die hoofdorp van 'n kommune in die Puławy-distrik in die woiwodskap Lublin. Die dorp het in die 2010-sensus 'n bevolking van 1500 gehad.
John Behlmann
John Behlmann is 'n Amerikaanse akteur en skrywer. Hy is bekend vir sy rolle in die rolprent The Wolf of Wall Street (2013) en in die televisiereekse Good Behavior (2016) en Riverdale (2016).
Dieter Eppler
Dieter Eppler (11 Februarie 1927 – 12 April 2008) was 'n Duitse akteur. Hy was bekend vir sy rolle in die rolprente Face of the Frog (1959), Die Nibelungen, Teil 1 - Siegfried (1966), en Die Nibelungen, Teil 2 - Kriemhilds Rache (1967), en in die televisiereeks Alle meine Töchter (1995).
Ricky Guillart
Enrique Guillart Zays aka Ricky Guillart (Houston, Texas; 26 Januarie, 2004) is 'n model, Amerikaans televisiepersoonlikheid en internetberoemdheid. Hy is bekend vir sy rolle as Zack Underwood in die Disney Channel-animasiereeks Milo Murphy's Law (2016) en PBS se Barney & Friends.
Vroeë jare
Ricky is gebore in Texas Mediese Sentrum, Houston, Verenigde State, op 26 Januarie 2004. Sy ouers is Elio Guillart en Dira Zays. Hy het 'n jonger broer. Hy het die Hoërskool Calabasas in Los Angeles en Kinder Hoërskool vir die Uitvoerende en Visuele Kunste in Houston bygewoon. Hy studeer tans besigheid aan die California State University, Long Beach.
Hy het sy eerste verfilming in 2010 by PBS-ateljees gemaak vir die animasiereeks Barney & Friends saam met Selena Gómez. Hy verskyn dan weer in 2016 die eerste seisoen van Milo Murphy's Law as Zack Underwood. Hy het saam met Jennifer López en Jimmy Fallon in die rolprent Marry Me van Universal Pictures in 2020 gespeel en in 2022 uitgesaai.
Ricky doen 'n klomp projekte vir 2023 en 2024 soos Damsel, H! Die Hulu-aangebied Wood Show, Atlas, weer saam met Jennifer López en Paw Patrol: The Mighty Movie met Kim Kardashian en Marsai Martin, wat jou maat is.
Pietro Mascagni
Die operakomponis Pietro Mascagni (1863–1945) is in Livorno, Italië, gebore. Hy het aan die konservatorium in Milaan gestudeer en hom later by 'n reisende operageselskap aangesluit. In 1889 het hy die eerste prys in ’n kompetisie gewen met sy verismo-opera Cavalleria rusticana.
Die eerste opvoering in Rome in 1890 was 'n onmiddellike sukses. Dit is tot vandag toe nog een van die gewildste operas. Dit het tradisie geword om Cavalleria rusticana saam met I pagliacci van Leoncavallo op te voer. Van Mascagni se ander belangrike operas is L'Amico Fritz (1891), Isri (1898) en Nerone (1935); laasgenoemde verheerlik Benito Mussolini.
Cyanella marlothii
Cyanella marlothii is 'n meerjarige blomplant en geofiet wat tot die genus Cyanella behoort. Die plant is endemies aan die Noord-Kaap. Dit kom voor in die Richtersveld net wes van Ploegberg. Daar is slegs een populasie met minder as 50 plante wat bedreig word deur oorbeweiding.
Paratimea pierantonii
Paratimea pierantonii is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Old Woman's-rivier (Oos-Kaap)
Die Old Woman's-rivier is 'n rivier wat langs die kus van die Oos-Kaap in Suid-Afrika vloei. Dit mond net noord van die Groot-Visrivier uit in 'n lagune by die Fish River Sun se gholfbaan, teen die Indiese Oseaan.
Paratimea pierantonii
Die spons behoort tot die genus Paratimea en tot die familie Hemiasterellidae. Die wetenskaplike naam van die spesie is die eerste keer geldig gepubliseer in 1958 deur Sarà.
Volterra
Volterra [volˈtɛrra] is 'n nedersetting in die Italiaanse administratiewe streek Toskane, geleë in die sentrum van die provinsie Pisa op 'n bergrug tussen die riviere Era en Cecina, sowat 50 km suid van die naamgewende provinsiale hoofstad en 30 km van die Mediterreense kus af.
Volterra is van groot historiese en argitektoniese belang, met 'n geskiedenis wat terugstrek in die tyd van die Etruskers (toe dit as Velathri bekend gestaan het en een van die magtigste stedelike nedersettings in die losse Konfederasie van twaalf Etruskiese stede was) en Romeine (wat die nedersetting Volaterrae genoem het), en 'n goed bewaarde Middeleeuse stadskern. Die belangrikste besienswaardighede sluit argitektoniese en ander oorblyfsels uit die Etruskiese tydperk sowel as twee kastele in. Alhoewel Volterra toeristies in die skadu van San Gimignano staan, vergelyk sy stadsbeeld en atmosfeer gunstig met sy meer bekende mededinger.
Die historiese stadskern (centro storico), wat steeds deur 'n stadsmuur omring word, en die kulturele landskap van Volaterra is in 2006 deur Unesco as wêrelderfenisgebied gelys.
Geskiedenis
Volterra was 'n Neolitiese nedersetting en 'n belangrike sentrum van die Etruskers. Daar word aangeneem dat die plek deurgaans bewoon is sedert die einde van die agste eeu vC. Die nedersetting is in die 5de eeu n.C. tot biskopsetel verhef. Sy biskoplike status is bevestig in die 12de eeu; vervolgens het Volterra twee eeue lank as onafhanklike stadstaat bestaan. Toe die biskop se mag gekwyn het, is Volterra deur Florentynse magte verower. Opstande teen die Florentynse bewind is onderdruk. Sowel Persius, die Romeinse satiris, as Pous Linus is gebore in Volterra. Die skilders Daniele da Volterra en Rosso Florentino en die digter Jaopo da Leona is afkomstig uit Volterra.
Toe die Florentynse Republiek tot 'n vak gekom het in 1530, het Volterra onder die beheer van die Medici gekom en is later ingelyf in die graafskap van Toskane.
Cyanella hyacinthoides
Die blouraaptol (Cyanella hyacinthoides) is 'n meerjarige blomplant en geofiet wat tot die genus Cyanella behoort en is deel van die fynbos. Die plant is endemies aan die Noord-Kaap en die Wes-Kaap. Dit kom voor vanaf Steinkopf, suidwaarts deur Namakwaland, die Weskus lae gebiede, die Bokkeveld en Roggeveld-eskarpte tot by die Kaapse Skiereiland, en ooswaarts met die lae kusgebiede tot by die Gouritsrivier.
Die plant blom van Augustus tot November. Dit staan ook bekend as dolraap, klipraap, raap, raapdol, raaptol, raaptoluintjie, raapuintjie, tolraap en lady's hand in Engels.
Cyanella lutea
Die geelraaptol (Cyanella lutea) is 'n meerjarige blomplant en geofiet wat tot die genus Cyanella behoort en deel van die fynbos is. Die plant is endemies aan die Noord-Kaap, Oos-Kaap en die Wes-Kaap. Dit kom voor vanaf die Bokkeveld en Roggeveld-eskarpte tot by die Kaapse Vlakte en hiervandaan ooswaarts deur die Klein-Karoo tot by die Kougaberge.
Odesa-oblast
Odesa-oblast (Oekraïens: Одеська область, Russies: Одесская область) is 'n oblast (of gebied) in Suid-Oekraïne. Die oblast is ook die grootste ten opsigte van sy oppervlakte in die land. Die hoofstad en grootste stad van die oblast is Odesa. Alhoewel Oekraïens die enigste amptelike taal in die oblast is, word Russies sedert 2012 as "streektaal" erken.
Cyanella lutea
Die plant blom van Augustus tot November.
Daar is twee subspesies:
Lou Andreas-Salomé
Lou Andreas-Salomé (12 Februarie 1861, Sint Petersburg, Rusland - 5 Februarie 1937, Göttingen, Duitsland) was 'n Russies-Duitse skrywer wat onthou word om haar vriendskappe met belangrike mans van haar era.
Salomé was die dogter van 'n Russiese leëroffisier wat van die Franse Hugenote afgestam het. Sy het in die teologie gestudeer aan die Universiteit van Zürich. In 1882 het die Duitse filosoof Friedrich Nietzsche op haar verlief geraak, maar sy het Nietzsche se huweliksaanbod van die hand gewys.
In 1887 het sy met Friedrich C. Andreas, 'n professor aan die Universiteit van Göttingen, getrou. In 1897 het sy die digter Rainer Maria Rilke ontmoet wat veertien jaar jonger as sy was en ook op haar verlief geraak het. Sy sou een van die vormende invloede op Rilke se lewe word. In 1911 is sy verbind met die Weense sirkel van psigoanaliste, en sy was ook 'n vriendin en dissipel van Sigmund Freud.
Benewens romans sluit haar werke Friedrich Nietzsche in seinen Werken (1894; “Friedrich Nietzsche in Sy Werke”), Rainer Maria Rilke (1928) en Mein Dank an Freud (1931; “My Dank aan Freud”) in. Haar korrespondensie met Rilke is in 1952 gepubliseer.
Shireen Abu Akleh
Op 11 Mei 2022 is sy dood geskiet terwyl sy 'n Israeliese militêre aksie by die Jenin-vlugtelingkamp in die Wesoewer gedek het. Al Jazeera, 'n AFP-fotojoernalis en die Palestynse Ministerie van Gesondheid het berig dat die Israeliese Verdedigingsmagte (IDF) haar doodgemaak het, terwyl aanvanklike Israel-berigte voorgestel het dat 'n Palestyn haar dalk vermoor het, het latere persverklarings gesê dat die moordenaar se identiteit nog onbekend was.
Abu Akleh was 'n toonaangewende joernalis in die Arabiese wêreld. Haar loopbaan het verslaggewing oor groot Palestynse gebeure ingesluit, asook die ontleding van Israeliese politiek; haar televisieverslaggewing en afsluitings was welbekend, en sy het baie ander Palestyne en Arabiere geïnspireer om loopbane in joernalistiek te volg.
Jonathan Firth
Jonathan Firth (gebore 6 April 1967) is 'n Engelse akteur en regisseur. Hy is bekend vir sy rolle in die rolprent Wuthering Heights (1992) en in die televisiereeks Highlander (1992). Hy is die broer van die akteur Colin Firth.
Pectispongilla aurea
Pectispongilla aurea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pectispongilla en tot die familie Spongillidae. Die wetenskaplike naam van die spesie is die eerste keer geldig gepubliseer in 1909 deur Annandale.